**PRAVILA POSUDBE ( iz Pravilnika o radu školske knjižnice):**

**1. Knjižničnu građu imaju pravo koristiti: učenici, nastavnici i stručni suradnici te ostali djelatnici OŠ fra Kaje Adžića Pleternica (KORISNICI).**

**2. Školska knjižnica svojim korisnicima izdaje članske iskaznice prilikom upisa u 1. ili 5. razred. Iskaznica vrijedi do kraja školovanja u našoj Školi.**

**Učenici su dužni čuvati svoje članske iskaznice od gubitka, jer se knjižnična građa koristi i posuđuje samo uz predočenje članske iskaznice.**

**Izrada iskaznice prilikom upisa je BESPLATNA. Kopija izgubljene iskaznice naplaćuje se 10 kn.**

**3. U prostorijama knjižnice i čitaonice mora biti red i mir. Korisnika koji narušava radnu atmosferu, knjižničar je dužan udaljiti iz prostora knjižnice i čitaonice, kako bi ostali korisnici mogli neometano koristiti usluge knjižnice.**

**4. Knjižničnu građu korisnicima posuđuju knjižničari Škole, u redovnom radnom vremenu školske knjižnice. Izvan radnog vremena školske knjižnice nije dopušteno ulaziti u knjižnicu niti koristiti knjižničnu građu bez nazočnosti knjižničara ili posebnog odobrenja ravnatelja Škole.**

**5. U prostoru čitaonice korisnici se mogu služiti: referentnom zbirkom (opće i stručne enciklopedije, leksikoni, rječnici, atlasi, bibliografije, monografije, antologije, priručnici i sl.), stručnim i popularno-znanstvenim časopisima i neknjižnom građom.**

**6. Za korištenje izvan prostorija knjižnice učenici mogu posuditi:**

**- odjednom 2 knjige na rok od 14 dana (nastavnici i stručni suradnici mogu posuditi više knjiga i priručnika tijekom školske godine, te časopise i AV građu po potrebi)**

**7. Na kraju školske godine korisnici su dužni vratiti svu posuđenu knjižničnu građu.**

**8. Korisnici su dužni pravodobno vraćati posuđenu knjižničnu građu. Učenicima koji ne vrate na vrijeme posuđenu knjižničnu građu naplaćuje se zakasnina od 0,50 kn po danu i po knjizi.**

**9. Korisnik koji izgubi, ošteti ili uništi posuđenu knjižničnu građu, odgovoran je za štetu. Oštećeni primjerak korisnik je dužan nabaviti i vratiti ili knjižnici platiti protuvrijednost oštećenog ili izgubljenog posuđenog primjerka.**

